দ্য রিপোর্ট প্রতিবেদক : ‘শিশু নির্যাতন বন্ধ কর, শিশু অধিকার প্রতিষ্ঠা কর’ স্লোগানে বিশ্ব শিশু দিবস উদযাপন করেছে কেন্দ্রীয় খেলাঘর আসর। জাতীয় নাট্যশালার সেমিনার কক্ষে সোমবার বিকেলে বিভিন্ন সামাজিক, সাংস্কৃতিক ও রাজনৈতিক দলের নেতৃবৃন্দ উপস্থিত ছিলেন। আয়োজক সংগঠনের সভাপতি অধ্যাপক পান্না কায়সারের সভাপতিত্বে ‘শিশু অধিকার প্রতিষ্ঠা, নির্যাতন প্রতিরোধ এবং শিশু উন্নয়নে করণীয় নির্ধারণ’ ধারণাপত্র উপস্থাপন করেন বাংলাদেশ উন্মুক্ত বিশ্ববিদ্যালয়ের সমাজবিজ্ঞান, মানবিক ও ভাষা স্কুলের ডিন অধ্যাপক মমতাজউদ্দীন পাটোয়ারী।